
HOTĂRÂRE Nr. 23
CONSILIUL DE ADMINISTRAŢIE al Liceului Tehnologic „Henri Coanda”,
In temeiul  OME pt. Aprobarea ROFUIP nr.5726 /06.08. 2024
In conformitate cu Legea nr.1/2011 cu modificările si completările ulterioare 
În conformitate cu Legea învățământului preuniversitar nr. 198/04.07.2023
Codul muncii,
Procesul-verbal de şedinţă al Consiliului de administraţie,

HOTĂRĂŞTE
in cadrul şedinţei din data de 11.06.2026:

Având în vedere:
•	adresa I.S.J. Gorj nr. 7554/04.06.2026;
•	faptul că planul de școlarizare pentru anul școlar 2026-2027 fusese aprobat anterior, conform calendarului mobilității personalului didactic;
•	faptul că, în baza planului aprobat, au fost constituite posturile/catedrele, normele didactice și s-au desfășurat etapele de mobilitate;
•	prevederile Legii învățământului preuniversitar nr. 198/2023;
•	prevederile ROFUIP, aprobat prin OME nr. 5726/2024, cu modificările și completările ulterioare;
•	prevederile OMEC nr. 6695/2025 privind aprobarea Metodologiei-cadru pentru mobilitatea personalului didactic de predare din învățământul preuniversitar în anul școlar 2026-2027;
•	principiile predictibilității, securității raporturilor juridice, egalității de tratament și echității procedurale.
HOTĂRĂȘTE:
Art. 1. Se ia act de adresa I.S.J. Gorj nr. 7554/04.06.2026 privind retragerea/neaprobarea ulterioară a clasei a IX-a liceal seral - calificarea profesională „Tehnician transporturi”, pentru anul școlar 2026-2027.
Art. 2. Se constată faptul că măsura a intervenit după aprobarea inițială a planului de școlarizare și după desfășurarea unor etape esențiale ale mobilității personalului didactic pentru anul școlar 2026-2027.
Art. 3. Se constată afectarea normelor didactice pentru un număr de 5 cadre didactice titulare, care nu mai au posibilitatea reală de a completa norma la nivelul unității/unităților de învățământ unde sunt titulare.
Art. 4. Consiliul de Administrație apreciază că modificarea intervenită ulterior etapelor de mobilitate poate genera o situație de inechitate procedurală pentru cadrele didactice afectate, întrucât acestea nu au participat la etapele anterioare de completare/întregire de normă și la ședințele publice aferente, având normele constituite conform planului aprobat inițial.
Art. 5. Se aprobă transmiterea către I.S.J. Gorj a unei solicitări de reanalizare și identificare a unor măsuri administrative compensatorii pentru cadrele didactice afectate.
Art. 6. Se aprobă susținerea demersurilor instituționale prin solicitarea sprijinului organizației sindicale constituite la nivelul unității, prin solicitarea unei audiențe la Ministerul Educației și Cercetării și prin sesizarea Instituției Prefectului Județul Gorj în vederea analizării situației în cadrul dialogului social.


Preşedinte CA,
Director prof. Scorei Ionut Marius
Întocmit- Secretar C.A,
Prof. Sichitiu Irina

